**Сіздің сеніміңіздің құны қандай?**

***«Бұдан кейін Иса халықтың бәріне арнап мынаны айтты:***

***— Маған еріп шәкіртім болғысы келген әркім өз еркі бойынша өмір сүруін қойсын, әрі айқышын арқалаған кісідей азапты өлімге күн сайын дайын болып Менің жолыммен жүрсін!»***

***(Лұқа 9:23)***

 Абдул Рахман өлім жазасына кесілгендердің қатарында еді. Ол шамамен 16 жыл бұрын жасалған қылмысын мойындаған еді. Бұл сақалды, жүзі мұңды адамды оның жасаған ісі үшін өлім жазасына кесілуін жұртшылық та талап етті. Оны өлім жазасына кесуді талап етіп, мыңдаған адам көшеге шықты. Енді сіз оның жасаған қылмысы қандай болды деп ойлап отырған шығарсыз?

Осыдан 16 жыл бұрын, 25 жасында Рахман ислам дінінен бас тартып, мәсіхшілікті қабылдаған болатын. Қазір сіз ойлап отыруыңыз мүмкін: «Жасаған қылмысы бар болғаны осы ма? Оның істегенін күнделікті мыңдаған адамдар жасамайды ма?» Иә, бірақ шариғат немесе діни заңдар адамды өлім жазасына кесетін мұсылман елдерінде емес. Халықаралық баспасөз Рахманның алдағы өлім жазасы туралы хабарлағанда, ақырында оның өмірін сақтап қалуға себеп болған, көптеген адамдар бұл шешімге қарсы наразылықтарын білдірді.

Рахман Ауғанстанда тұратын, онда конституция діни еркіндік береді, бірақ шариғаттағы немесе діни заңдағы басқа заңдар жиынтығы бойынша исламнан басқа дінге өткен адам өлім жазасына кесілуі керек еді. Оны тіпті сот алдында жауап беруге жарамсыз деп атады. Басқаша айтқанда, оны есі ауысқан деп жариялады. Неліктен дейсіз ғой? Прокурор оған сұрақ қойғанда, сот өкілдері оның өз өзімен сөйлесіп отырғанын көрген екен. Одан кіммен сөйлесіп тұрғанын сұрағанда, ол: «Мен Құдаймен сөйлесіп тұрмын», - деп жауап берген еді.

 Миссионер Мэри Слессор өмірінің көп бөлігін Нигерияда қызмет етумен өткізіп, туған жері Шотландияға оралғанда, адамдар оның да үнемі өз өзімен сөйлесіп жүретінін байқаған екен. Адамдар оның есі дұрыс емес деп ойлай бастағанда, олар одан не үшін өз өзімен сөйлесетіні жайлы сұрағанда, ол мінажат етіп жүргенін, яғни Исамен сөйлесіп жүргенін түсіндіріп берген еді. Рахман да дәл осы іспен айналысқанға ұқсайды.